Del Su Me 17 Margate | LekkeSlaap
Del Su Me 17 Margate: Hooffoto's
Adres: Lagoon-rylaan 13, Margate, 4275, KwaZulu-Natal
Del Su Me 17 is 'n baie ruim woonstel met 3 slaapkamers en 2 badkamers in Margate aan die Suidkus van KwaZulu-Natal. Die woonstel is geleë op die oewer van die Margate-strandmeer waar jy die trapbootjies wat verbykom kan dophou. Margate se hoofstrand/dorp is 300 m se stap weg en bied 'n verskeidenheid restaurante en winkels.
Dié moderne woonstel is gemeubileer met goeie kwaliteit meubels, toebehore, linne, eetgerei en breekware. Dit is 'n baie netjiese en goed versorgde eenheid. Die hoofslaapkamer het 'n koningingrootte-bed, lugversorging en 'n en suite-badkamer met 'n toilet en bad. Die tweede en derde slaapkamer het elk 2 enkelbeddens, lugversorging en 'n plafonwaaier. Die tweede badkamer het 'n toilet en stort. Daar is 'n groot leefarea, eetkamer en sitarea wat oopplan is en 'n moderne, volledig toegeruste kombuis met 'n wasmasjien, mikrogolfoond en tuimeldroër.
Die kamers kan slegs 2 persone per kamer akkommodeer, so daar is slaapplek vir 'n totaal van 6 gaste. Die sitkamer het 'n groot platskerm-TV met DStv (familie-pakket). Indien jy meer kanale verkies, bring asb. jou eie dekodeerder en slimkaart saam. Daar is 'n groot balkon met gietystermeubels, ideaal om skemerkelkies te drink en die pragtige uitsig oor die strandmeer te geniet.
Voorsien asseblief jou eie bad- en strandhanddoeke en vadoeke. Die kompleks is volledig omhein met elektriese omheining. 'n Swembad en braaigeriewe is beskikbaar.
4.6 uit 5van 10 resensies vir Del Su Me 17 Margate
Gaste dink Del Su Me 17 Margate het ’n uitstekende ligging
https://d288tngog90ix0.cloudfront.net/AAEAAQAAAAAAAAAAAAAAJGFmNWVhY2RhLTQyY2EtNDFjMi04MDM0LTBmMTgxYmE2NzM1OA?w=1440&h=960&fit=crop&auto=format Vanaf R1 250 per nag (plek vir 6) 10 5 1 5 Lagoon Drive 13 Margate 4275 KwaZulu-Natal 086 999 0018 14:00-19:00 10:00 -30.858689677993 30.372304916382